Basilica Sancti Dominici (Bononia)
Basilica Sancti Dominici (ibi eminens, ubi olim stabat ecclesia Sancti Nicolai vinearum) est ecclesia Ordinis Fratrum Praedicatorum Bononia in urbe. Adstant facultas theologiae et philosophiae, a Dominicanis recta, et museum artium. Ecclesia S. Nicolai Dominicanis anno 1219 tradita est. In illa ecclesia generalia Ordinis capitula primum et secundum annis 1220 et 1221 habita sunt. Ibi mortuus est ipse Dominicus Oxomensis die 6 Augusti 1221. Nova basilica conventusque adiacens inter annos 1228 et 1240 aedificati sunt.